Esko Salmela
Ilmari Esko Johannes Salmela (s. 23. maaliskuuta 1950 Tampere) on suomalainen näyttelijä. Salmela on esiintynyt muun muassa tv-sarjoissa "Jäinen horisontti" (Kari Ranta, 1984), "Kovaa maata" (Aimo Andersson, 1994), "Nortia" (Konstaapeli Nieminen, 1996) sekä "Pirunpelto" (Vilho Tyrjälä, 2011). Elokuvarooleja hänellä on ollut muun muassa elokuvissa "Tykkimies Kauppalan viimeiset vaiheet" (1977), "Pölhölä" (1981) ja "Uuno Turhapuron muisti palailee pätkittäin" (1983).
Muisteja (elokuva)
Muisteja - pieni elokuva 1950-luvun Oulusta on vuonna 2013 ensi-iltansa saanut suomalainen dokumentti, jonka on ohjannut ja käsikirjoittanut Peter von Bagh. Dokumentissa von Bagh palaa lapsuutensa Ouluun ja luo vanhoihin filmeihin ja valokuviin perustuen näkymän kaupungissa vuosina 1948-1961 viettämäänsä aikaan.